##### Приложение № 5

*Проект*

**ДОГОВОР**

**№ ……….……./………….2019 г.**

Днес, ……………2019 г., в гр. София, между:

**МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА**, с адрес София 1000, ул. „Дякон Игнатий” № 9, с ЕИК по БУЛСТАТ 000695388, представлявано (съгласно Заповед № РД-08-406/28.09.2018 г. на министъра на транспорта, информационните технологии и съобщенията) от Иван Марков – главен секретар на Министерство на транспорта, информационните технологии и съобщенията и Иван Иванов – директор на дирекция „Финанси”, наричано за краткост „ВЪЗЛОЖИТЕЛ”, от една страна,

и

„…...............................……..”, със седалище и адрес на управление: гр.…………, с ЕИК …………, БУЛСТАТ …….., представлявано от …………. – ……….. *(качество на представляващия изпълнителя/обединението)*, наричано по долу за краткост **ИЗПЪЛНИТЕЛ**, от друга страна,

на основание чл. 112, ал. 1 от Закона за обществените поръчки („ЗОП“) и Решение № РД-14-……/……….2019 г. на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет: „*Основен ремонт и доставка на климатични системи“ Обособена позиция № 1: „Основен ремонт на климатична инсталация чрез подмяна на термопомпен агрегат за сградата на Министерство на транспорта, информационните технологии и съобщенията“*

се сключи този договор („Договора/Договорът“) за следното:

1. **Предмет на договора**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка и основен ремонт на климатична инсталация чрез подмяна на термопомпен агрегат за сградата на Министерство на транспорта, информационните технологии и съобщенията и гаранционна поддръжка на доставения термопомпен агрегат в съответствие с условията, параметрите и изискванията на **ВЪЗЛОЖИТЕЛЯ,** посочени в Приложение № 1 – „Техническа спецификация – обособена позиция № 1” и технически характеристики, посочени в Приложение № 2 „Техническото предложение за изпълнение на поръчката“ на **ИЗПЪЛНИТЕЛЯ**. Приложение № 1 и Приложение № 2 представляват неразделна част от този договор.

**(2)** Предметът на договора по предходната алинея включва следните дейности:

**1.** демонтаж на съществуващия термопомпен агрегат и извеждането му от експлоатация, включително съставяне на протокол за бракуване, протокол за изтегляне на хладилния агент и протокол за предаване за унищожаване на хладилния агент;

**2.** доставка на термопомпен агрегат с технически характеристики, посочени в техническото предложение на изпълнителя – Приложение № 2, в двора на сградата, находяща се в гр. София, ул. „Дякон Игнатий“ № 11 с вход от ул. „Кузман Шапкарев“;

**3.** монтаж на съоръжението в двора на административната сграда, в съответствие с изискванията за монтаж на производителя на термопомпения агрегат, като монтажът включва следните действия:

**3.1.** подвързване на термопомпения агрегат към съществуващата захранваща мрежа – Електроинсталация и инсталация за студена вода;

**3.2.** зареждане с вода, проби на съоръжението и връзките за херметичност, пускане на агрегата и настройка на параметрите;

**3.3.** пускане в експлоатация и 72-часови проби в експлоатационни условия.

**4.** гаранционния срок на термопомпен агрегат е за срок от ……... месеца, считано от датата на подписване на протокола за проведена 72-часова проба (студена и топла) при експлоатационни условия, съгласно Приложение № 2;

1. гаранционното обслужване следва да включва труд, материални и транспортни разходи:
	1. гаранционното обслужване се извършва на място при Възложителя Изпълнителят трябва да осигури възможност за приемане на заявки за проблеми чрез електронната поща, факс и/или телефон;
	2. време за реакция на място след подаване на сигнал за повреда – максимум 24 часа, ако сигналът е подаден до 13:00 часа; ако сигналът е подаден след 13:00 часа – до 36 часа.

**ІІ. СРОК НА ДОГОВОРА**

**Чл. 2. (1)** Настоящият договор влиза в сила от датата на подписването му от страните и обхваща периода до изтичане на гаранционния срок на термопомпения агрегат – ……. месеца.

**(2)** Доставката и монтажът на термопомпения агрегат следва да се осъществи в срок до **………………… (………………..) календарни дни** от датата на сключване на договора.

**ІІІ.** **ПРИЕМАНЕ НА ИЗПЪЛНЕНИЕТО ПО ДОГОВОРА**

**Чл. 3.** **(1)** Приемането на изпълнението на дейностите по договора се удостоверява със следните документи, подписани от лицето за контрол по изпълнение на договора от страна на **ВЪЗЛОЖИТЕЛЯ** и представител на **ИЗПЪЛНИТЕЛЯ**:

1. приемо-предавателен протокол за демонтаж и извеждане от експлоатация на наличния термопомпения агрегат със съответния протокол за бракуване;
2. протокол за изтегляне на хладилния агент;
3. протокол за предаване за унищожаване на хладилния агент;
4. приемо-предавателен протокол, удостоверяващ доставката и монтажа на съоръжението на адреса на доставката;
5. протокол за единични изпитания по водна и електрическа страна;
6. протокол за проведена студена 72-часова проба при експлоатационни условия;
7. протокол за проведена топла 72-часова проба при експлоатационни условия.

**(2)** Протоколите по ал. 1 са основание за издаване на фактура. Протоколите се изготвят от **ИЗПЪЛНИТЕЛЯ** и се подписват за **ВЪЗЛОЖИТЕЛЯ** от лицето за контрол по изпълнение на договора. Протоколите се представят заедно с фактурата по чл. 4, ал. 2 от договора и са основание за плащане.

**(3)** Приемо-предавателните протоколи следва да съдържат и информация за възложените на подизпълнител/и извършените от него/тях дейности, ако е приложимо.

**ІV. ЦЕНИ И НАЧИН НА ПЛАЩАНЕ**

 **Чл. 4.** **(1)** Общата цена по предмета на договора, съгласно Приложение № 3 „Ценово предложение**“** на **ИЗПЪЛНИТЕЛЯ** за участие в обществената поръчка, неразделна част от договора, е в размер на ……………. лв. без ДДС, или ………………………. лв. с включен ДДС.

**(2)** Плащането се извършва от **ВЪЗЛОЖИТЕЛЯ** в срок до 30 дни от получаване на издадена от **ИЗПЪЛНИТЕЛЯ** оригинална фактура и приемо-предавателени протоколи по чл. 3, ал. 1 за извършените дейности, подписани за **ВЪЗЛОЖИТЕЛЯ** от лицето за контрол по изпълнение на договора.

**(3)** Плащането се извършва в български лева по посочена от **ИЗПЪЛНИТЕЛЯ** банкова сметка:

 **БАНКА:** ………………………….

 **BIC:** ………………………………

 **IBAN:** ……………………………..

**(4)** При промяна на банковата сметка, посочена от **ИЗПЪЛНИТЕЛЯ**, преди извършване на дължимото плащане, същият уведомява **ВЪЗЛОЖИТЕЛЯ** писмено в 3-дневен срок от настъпване на промяната. В случай, че не уведоми **ВЪЗЛОЖИТЕЛЯ** в този срок, плащането по посочената в договора сметка се счита за валидно извършено.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5. (1) ИЗПЪЛНИТЕЛЯТ** се задължава:

1. Да извърши качествено дейностите – предмет на този договор при стриктно спазване на изискванията на **ВЪЗЛОЖИТЕЛЯ** и определените срокове. **ИЗПЪЛНИТЕЛЯТ** следва да предвиди съответната техника, с която ще извърши демонтажа и монтажа. При изпълнението на поръчката следва да се оценят всички дадености на сградата и съществуващата сградна инсталация. Задължение на **ИЗПЪЛНИТЕЛЯ** е при транспортиране на съоръженията и/или позициониране на крана за демонтаж/монтаж предварително да съгласува действията си с Община „Средец“ и съответните институции за временно затваряне на прилежащите на сградата улици за времето на монтажа и обезопасяване на района на товаро-разтоварните и монтажни дейности.

**2.** Да достави и монтира термопомпен агрегат, който да отговаря на приложимите за него нормативни изисквания за безопасност и пожаробезопасност, да е в съответствие с приложимите изисквания на Закона за техническите изисквания към продуктите, Закона за чистотата на атмосферния въздух, Закона за управление на отпадъците, Закона за опазване на околната среда и подзаконовите актове, издадени въз основа на посочените закони, както и приложимото законодателство на Европейския съюз, посочено в Техническата спецификация.

**3.** При доставката на заявената климатична техника, **ИЗПЪЛНИТЕЛЯТ** представя следните документи и/или информация:

**3.1.** маркировка за съответствие и/или с допълнителна маркировка и с декларация за съответствие, когато такива се изискват от наредбите по чл. 7 от ЗТИП, и/или с техническо досие - което от посочените е приложимо в зависимост от агрегата;

**3.2.** Eurovent сертификат или друг еквивалентен от независима сертифицираща лаборатория;

**3.3**. наименованието или адреса на управление на производителя, обозначени върху техниката или ако това е невъзможно – върху опаковката и придружаващата документация;

**3.4**. пълна техническа сервизна документация от производителя – на български език;

**3.5.** гаранционна карта;

**3.6**. преведено на български език ръководство за експлоатация от производителя, в което да са посочени техническите характеристики, правила за безопасна експлоатация, начин за работа и начини за отстраняване на възникнали проблеми.

**(2) ИЗПЪЛНИТЕЛЯТ** се задължава да не допуска промяна в състава на обединението (ако е приложимо) за времето на действие на този договор, в противен случай **ВЪЗЛОЖИТЕЛЯТ** има право да прекрати едностранно договора и да търси обезщетение за вреди.

 **(3) ИЗПЪЛНИТЕЛЯТ** се задължава да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ** освен в случаите и при условията, предвидени в ЗОП /да възложи съответна част от дейностите на подизпълнителите, посочени в офертата на **ИЗПЪЛНИТЕЛЯ**, и да контролира изпълнението на техните задължения (ако е приложимо);

**(4) ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП (ако е приложимо).

**(5) ИЗПЪЛНИТЕЛЯТ** носи пълна отговорност за действията и/или бездействията на подизпълнителя/ите си, като участието му/им при изпълнението на поръчката, не изменя или намалява задълженията на **ИЗПЪЛНИТЕЛЯ,** съгласно настоящия договор.

**Чл. 6.** **ИЗПЪЛНИТЕЛЯТ** има право:

**1.** да иска от **ВЪЗЛОЖИТЕЛЯ** необходимото му съдействие за изпълнение на договора.

**2.** да иска от **ВЪЗЛОЖИТЕЛЯ** приемане на изпълненото, предмет на настоящия договор съгласно раздел ІІІ от договора.

**3.** да иска от **ВЪЗЛОЖИТЕЛЯ** уговореното възнаграждение в сроковете и при условията на раздел ІV от настоящия договор.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7. (1) ВЪЗЛОЖИТЕЛЯТ** има право във всеки и етап и момент от изпълнението на договора да осъществява контрол по изпълнението му /по отношение на качеството, техническите параметри и др./;

**(2)** при осъществяване на контролните си функции, **ВЪЗЛОЖИТЕЛЯТ** и/или друг компетентен орган, ще могат без ограничения да извършват проверка на дейността и документацията на подизпълнителя/ите. (ако е приложимо).

**Чл. 8. ВЪЗЛОЖИТЕЛЯТ** има право да иска от **ИЗПЪЛНИТЕЛЯ** да извършва дейностите, включени в предмета на договора, качествено, в срок и без отклонения, съгласно изискванията.

**Чл. 9. (1) ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** уговореното възнаграждение в сроковете и при условията на раздел ІV от настоящия договор.

**(2)** Когато **ИЗПЪЛНИТЕЛЯТ** се е отклонил от изискванията на **ВЪЗЛОЖИТЕЛЯ** или изпълнението на работата или на част от нея е с недостатъци, лицето за контрол по изпълнението по договора може да откаже приемането на дейностите.

**(3)** В случаите по ал. 2 **ВЪЗЛОЖИТЕЛЯТ** може да откаже заплащането на неприетите дейности.

**VІІ. ГАРАНЦИЯ ЗА ИЗПЪЛНЕНИЕТО НА ДОГОВОРА.**

**ОТГОВОРНОСТ ПРИ НЕИЗПЪЛНЕНИЕ**

**Чл. 10. (1)** При подписване на договора **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция, която обезпечава изпълнението на договора, в размер на …………………….…….. лв. *(цифром и словом)*, представляващи 5% от стойността на договора без ДДС в избрана от него форма, съгласно чл. 111, ал. 5 от ЗОП.

**(2)** **ВЪЗЛОЖИТЕЛЯТ** освобождава гаранцията, както следва:

**1.** 80 % от размера на гаранцията - в срок от 30 дни след извършване на демонтаж, доставката и монтажа на техниката, удостоверени с подписване на приемо-предавателените протоколи по чл. 3, ал. 1;

**2.** 20 % от размера на гаранцията - в срок от 30 дни след изтичане на гаранционния срок, посочен от **изпълнителя**.

**(3)** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

Банка: БНБ – Централно управление

BIC: BNBGBGSD

IBAN: BG77 BNBG 9661 3300 1248 01

**(4)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

**1.** да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ** и да съдържа задължение на банката - гарант да извърши плащане до пет работни дни при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

**2.** да бъде със срок на валидност за целия срок на действие на Договора, включително срокът на гаранционно обслужване, плюс 30 (тридесет) дни след изтичане срока на Договора. При необходимост срокът на валидност на банковата гаранция се удължава или се издава нова.

**(5)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**(6)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице, която трябва да отговаря на следните изисквания:

**1.** да обезпечава изпълнението на този Договор чрез покритие на отговорността на **ИЗПЪЛНИТЕЛЯ**;

**2.** да бъде със срок на валидност за целия срок на действие на Договора, включително срокът на гаранционно обслужване плюс 30 (тридесет) дни след изтичане срока на Договора.

**(7)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

**(8)** **ВЪЗЛОЖИТЕЛЯТ** не дължи лихви върху сумите по гаранцията за изпълнение на договора.

**Чл. 11. (1)** При пълно неизпълнение на договора **ИЗПЪЛНИТЕЛЯТ** дължи неустойка в размер на 25% от общата цена на договора без ДДС по чл. 4, ал. 1 за пълно неизпълнение на договора се приема забавата за доставка и монтаж на термопомпения агрегат, продължила повече от 30 календарни дни след срока по чл. 2, ал. 2. В този случай **ВЪЗЛОЖИТЕЛЯТ** може да прекрати договора с едностранно предизвестие.

**(2)** В случай на забавено изпълнение на задължение по договора, **ИЗПЪЛНИТЕЛЯТ** дължи неустойка в размер на 0.5% от общата цена на договора без ДДС по чл. 4, ал. 1 за всеки просрочен ден, но не повече от 10% от общата цена на договора без ДДС по чл. 4, ал. 1.

**(3)** В случай на лошо (некачествено или частично) изпълнение на задължение по договора, **ИЗПЪЛНИТЕЛЯТ** дължи неустойка в размер на 10 % от общата цена на договора без ДДС по чл. 4, ал. 1.

**(4)** Неустойките се заплащат в срок от 3 (три) работни дни при поискване от **ВЪЗЛОЖИТЕЛЯ** по следната банкова сметка:

Банка: БНБ – Централно управление

BIC: BNBGBGSD

IBAN: BG42 BNBG 9661 3000 1248 01

**(5) ВЪЗЛОЖИТЕЛЯ** може да удържи неустойки по договора от дължимото плащане по чл. 4, ал. 1 от договора.

**Чл. 12.** Страните могат да търсят обезщетение за вреди над уговорените в този договор размери по общия ред.

**Чл. 13.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 7 (седем) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 10 от Договора.

**Чл. 14.** **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**VІІІ. ПРЕКРАТЯВАНЕ НА ДОГОВОРА**

 **Чл. 15.** Настоящият договор се прекратява:

 **1.** с окончателното му изпълнение и изтичане на гаранционния срок по чл. 2, ал. 1;

 **2**. по взаимно съгласие между страните, изразено писмено;

 **3.** при настъпване на обективна невъзможност за изпълнение;

 **4.** с прекратяване на юридическо лице – страна по договора, без правоприемство;

**5.** от **ВЪЗЛОЖИТЕЛЯ** без предизвестие и без да дължи обезщетение за претърпените вреди от прекратяването на договора от **ИЗПЪЛНИТЕЛЯ** – при възникване на обстоятелствата по чл. 118, ал. 1, т. 2 и т. 3 от ЗОП.

**Чл. 16.** **(1) ВЪЗЛОЖИТЕЛЯТ** има право едностранно да развали/прекрати договора:

**1.** при пълно или частично неизпълнение (включително некачествено или забавено изпълнение) от страна на **ИЗПЪЛНИТЕЛЯ**;

**2.** при отпадане на основанията за изпълнение на договора в резултат на съществена промяна в обстоятелствата, по причини, които **ВЪЗЛОЖИТЕЛЯТ** не е могъл да предвиди или предизвика, като в този случай не се дължат неустойки;

**3.** в случаите по чл. 5, ал. 2 от договора (ако е приложимо);

**4.** при започване на процедура по ликвидация на **ИЗПЪЛНИТЕЛЯ** или на член на обединението;

**5.** при откриване на производство за обявяване в несъстоятелност на **ИЗПЪЛНИТЕЛЯ** или на член на обединението, както и при обявяване в несъстоятелност на **ИЗПЪЛНИТЕЛЯ** или член на обединението;

**(2)** При разваляне на договора при условията на чл. 87-88 от ЗЗД, изправната страна е длъжна да отправи 7-дневно писмено предизвестие до другата страна.

**ІХ. ДРУГИ РАЗПОРЕДБИ**

**Чл. 17. (1)** **Възложителят** определя за лице за контрол на изпълнението по договора ……………(*име, длъжност, телефон за контакти, Е-mail за кореспонденция)*

**(2)** **ИЗПЪЛНИТЕЛЯТ** определя лице, следящо изпълнението на договора ………………………………………*(име, длъжност, телефон за контакти, Е-mail за кореспонденция)*

**(3)** Лицето/та, отговарящо/и за изпълнението на договора от страна на **ВЪЗЛОЖИТЕЛЯ**, следи за изпълнението му, включително за настъпването на основанията за прекратяване на договора.

**(4)** При промяна на лицата по ал. 1 и 2 по договора страните се уведомяват писмено.

**Чл. 18.** При промяна на адреси, телефони (факс), адреси на електронна поща и др. свързани с изпълнението на договора обстоятелства, съответната страна е длъжна да уведоми писмено другата страна в 7-дневен срок.

 **Чл. 19.** При преобразуване без прекратяване, промяна на наименованието, правно-организационната форма, седалището, адреса на управление, органите на управление и представителство, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**Чл. 20.** Изменение на настоящия договор се допуска само по изключение, при наличие на условията по чл. 116 от Закона за обществените поръчки.

**Чл. 21.** Ако друго не е уточнено, дните в този договор се считат за календарни.

**Чл. 22. (1)** Страните ще положат всички усилия, за да разрешат по взаимно съгласие споровете, възникнали от или във връзка с този договор или с неговото тълкуване.

 **(2)** В случай, че не бъде постигнато взаимно съгласие между страните, всички спорове, породени от този договор или отнасящи се до него, включително такива относно неговото тълкуване, недействителност, изпълнение или прекратяване, както и споровете за попълване на празноти в договора, ще бъдат отнасяни за решаване пред компетентния за това съд в гр. София.

Настоящият договор се подписа в четири еднообразни екземпляра – три за **ВЪЗЛОЖИТЕЛЯ** и един за **ИЗПЪЛНИТЕЛЯ**

Неразделна част от този договор са следните приложения:

**Приложение № 1** – „Технически спецификации“;

**Приложение № 2** – „Техническо предложение” на **ИЗПЪЛНИТЕЛЯ** в процедурата за възлагане на обществената поръчка;

**Приложение № 3** – „Ценово предложение“, на **ИЗПЪЛНИТЕЛЯ** в процедурата за възлагане на обществената поръчка;

**ВЪЗЛОЖИТЕЛ: ИЗПЪЛНИТЕЛ:**

**ИВАН МАРКОВ ...............................................**

*Главен секретар на Министерство на*

*транспорта, информационните технологии*

*и съобщенията*

**ИВАН ИВАНОВ**

*Директор на дирекция „Финанси“*